2. ลักษณะการประกอบธุรกิจ

2.1 ความเป็นมาและการเปลี่ยนแปลงพัฒนาการที่สำคัญเกี่ยวกับการประกอบธุรกิจ

บริษัท ทิปโก้ฟูดส์ จำกัด (มหาชน) ก่อตั้งขึ้นเมื่อวันที่ 22 มีนาคม พ.ศ. 2519
โดยมีจุดทะเบียนเริ่มต้น 10 ล้านบาท สำนักงานใหญ่ตั้งอยู่ที่อาคารทิปโก้ เลขที่ 118/1
ถนนพระรามหก แขวงสามเสนใน เขตพญาไท กรุงเทพมหานคร
ดำเนินกิจการผลิตและส่งออกสับปะรดและผลไม้รวมบรรจุกระป๋อง น้ำสับปะรดเข้มข้น
สับปะรดบดละเอียด น้ำสับปะรดบรรจุกระป๋อง และผลิตภัณฑ์ว่านหางจระเข้บดละเอียด
โดยมีโรงงานตั้งอยู่ที่อำเภอเมือง จังหวัดประจวบคีรีขันธ์ ปัจจุบันมีทุนจดทะเบียน 500 ล้านบาท
โดยมีทุนชำระแล้ว 482.6 ล้านบาท โดยการดำเนินงานของบริษัท
ได้รับการส่งเสริมการลงทุนจากคณะกรรมการส่งเสริมการลงทุน

ในปีพ.ศ. 2532
บริษัทได้มีการเปลี่ยนแปลงโครงสร้างผู้ถือหุ้นโดยการจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
และมีการกระจายหุ้นสู่ประชาชนทั่วไป ทั้งนี้ยังคงกลุ่มผู้ถือหุ้นใหญ่เป็นกลุ่มบุคคลเดิม
โดยมีการลดสัดส่วนการถือครองหุ้นลดลง

ในปีพ.ศ. 2536 บริษัทได้ขยายการลงทุนในบริษัทย่อย บริษัท ทิปโก้ เอฟแอนด์บี จำกัด
โดยได้ขยายธุรกิจเข้าสู่ตลาดน้ำผลไม้พร้อมดื่ม
ซึ่งผลิตภัณฑ์น้ำผลไม้ของบริษัทได้รับการตอบรับอย่างดีจากตลาดผู้บริโภคภายในประเทศ
ต่อมาบริษัทได้ทุ่มเทให้กับการวิจัยและพัฒนาผลิตภัณฑ์ให้สอดคล้องกับความต้องการของผู้บริโภคอย่างต่อเนื่อง
และมีนโยบายเพิ่มผลิตภัณฑ์อย่างน้อยปีละหนึ่งผลิตภัณฑ์ โดยเริ่มตั้งแต่ปีพ.ศ. 2540 เป็นต้นมา

ในสายธุรกิจเครื่องดื่ม
ทิปโก้ยังคงสร้างความเติบโตอย่างต่อเนื่องด้วยกลยุทธ์สำคัญที่เน้นให้ความสำคัญด้านคุณภาพสินค้า
และ การแนะนำสินค้าใหม่ จากผลงานการพัฒนาสินค้าโดยทีมงานมืออาชีพ และ
การลงทุนพัฒนาด้านเทคโนโลยีที่ทันสมัย
ซึ่งได้สร้างความเข้มแข็งให้กับตราสินค้าทิปโก้ให้ได้รับความเชื่อถือและเป็นที่ไว้วางใจของผู้บริโภคเสมอมา
ในปัจจุบัน ผลิตภัณฑ์ของบริษัท ทิปโก้ เอฟแอนด์บี จำกัด มี 5 ประเภท ดังนี้

1. กลุ่มน้ำผักผลไม้ 100% แบบยูเอชที ได้แก่ น้ำส้มเขียวหวาน น้ำส้มสายน้ำผึ้ง น้ำส้มโชกุน น้ำส้ม

  สีทอง น้ำส้มเมดเลย์ (ชื่อเดิม 4 สายพันธุ์) น้ำส้มแมนดาริน น้ำส้มวาเลนเซีย น้ำองุ่นแดง
  น้ำแอปเปิ้ลผสมน้ำองุ่น น้ำสับปะรด น้ำฝรั่ง น้ำมะเขือเทศ น้ำบร็อคโคลี่ผสมน้ำผลไม้รวม
  น้ำบีทรูทผสมน้ำผลไม้รวม น้ำแครอทผสมน้ำผลไม้รวม น้ำแครอทม่วงผสมน้ำผลไม้รวม
  น้ำกีวีผสมน้ำองุ่น น้ำพรุนผสมน้ำองุ่น น้ำทับทิมผสมน้ำผลไม้รวม น้ำแครนเบอร์รี่ผสมน้ำผลไม้รวม
  น้ำว่านหางจระเข้ผสมน้ำองุ่นขาว น้ำเชอร์รี่เบอร์รี่ น้ำมังคุดผสมน้ำผลไม้รวม
  น้ำทับทิมผสมน้ำแอปเปิ้ลไซเดอร์ น้ำผักผสมน้ำผลไม้รวม 32 ชนิด และทิปโก้ ซุปเปอร์ฟรุต
  เอสเซนส์ น้ำทับทิมสกัดเข้มข้น ทิปโก้ ซุปเปอร์ฟรุต เอสเซนส์ น้ำพรุนสกัดเข้มข้นผสมผลฟิก
  ทิปโก้ฟรุตพลัส น้ำส้มแมนดารินผสมเนื้อส้มและเกล็ดส้ม น้ำผลไม้และน้ำผักผสมน้ำผลไม้รวม 100%
  ผสมเนื้อว่านหางจระเข้

  2. กลุ่มน้ำผักผลไม้ 100% แบบพาสเจอร์ไรส์ ได้แก่ น้ำส้มโชกุน น้ำส้มวาเลนเซีย
  น้ำส้มสายน้ำผึ้ง น้ำสตรอเบอร์รี่ น้ำแอปเปิ้ลฟูจิ น้ำเชอร์รี่เบอร์รี่ น้ำมะม่วงผสมน้ำผลไม้รวม
  น้ำมะนาวผสมเนื้อมะนาว น้ำกีวีผสมน้ำองุ่น น้ำทับทิมผสมน้ำผลไม้รวม
  น้ำว่านหางจระเข้ผสมน้ำองุ่นขาว และน้ำผักผสมน้ำผลไม้รวม

3.  กลุ่มน้ำผักผลไม้ 30-40% ได้แก่ กีวีมิกซ์, ออเร้นจ์มิกซ์, เกรพมิกซ์, เบอร์รี่มิกซ์
    และเวจจี้มิกซ์

4.  น้ำแร่ธรรมชาติ 100% ตราออรา

5.  เครื่องดื่มชาเขียว ตราซันโทรี่ มิเรอิ ซึ่งมีวางจำหน่าย 3 รสชาติ คือ รสต้นตำรับ
    กลิ่นซากุระ กลิ่นน้ำผึ้งผสมมะนาว

ในปีพ.ศ. 2547 บริษัทได้ขยายธรุกิจใหม่เข้าสู่ธุรกิจค้าปลีก น้ำผลไม้ปั่นสด โดยใช้ตราผลิตภัณฑ์
Squeeze Juice Bar โดยเริ่มต้นเพียง 10 สาขา จนถึงปีพ.ศ. 2550 ได้จัดตั้งบริษัท ทิปโก้
รีเทล จำกัด เพื่อรองรับการขยายตัวของธุรกิจนี้

นอกจากนี้ ในปีพ.ศ. 2550 บริษัทได้ลงทุนในบริษัท ทิปโก้ ไบโอเทค จำกัด ซึ่งมีสินทรัพย์ที่สำคัญคือ
พื้นที่เพาะปลูกจำนวน 6,899 ไร่ 1 งาน 20.4 ตารางวา ห้องปฏิบัติการชีววิทยา Tissue
Culture Lab สำหรับคัดเลือกและขยายสายพันธุ์พืช และโรงงานสกัดสารจากพืช ในปีพ.ศ. 2552
บริษัทได้เปิดตัวสับปะรดพันธุ์ทิปโก้หอมสุวรรณ ซึ่งได้รับการตอบรับจากผู้บริโภคเป็นอย่างดี
โดยสับปะรดพันธุ์นี้มีลักษณะเด่นคือ กลิ่นหอม เนื้อมีสีเหลืองทองทั้งลูก เนื้อแน่น ไม่ฉ่ำน้ำ
ตาสับปะรดตื้น มีความสุกทั่วกันทั้งลูก และมีปริมาณวิตามินซีสูงกว่าสับปะรดศรีราชา 4 เท่า

บริษัทให้ความสำคัญในด้านคุณภาพของสินค้าเป็นอย่างยิ่ง
จึงได้รับเข้ารับการตรวจสอบและได้รับการรับรองคุณภาพมาตรฐานสากลต่างๆอย่างต่อเนื่อง
โดยมีลำดับดังต่อไปนี้

ปีพ.ศ. 2537 มาตรฐาน ISO 9002
โดยเป็นโรงงานสับปะรดกระป๋องแห่งแรกของโลกที่ได้รับมาตรฐานนี้
โดยการรับรองของสำนักงานผลิตภัณฑ์มาตรฐานอุตสาหกรรม และสถาบัน RW TUV ประเทศเยอรมัน

ปีพ.ศ. 2538 มาตรฐาน HACCP โดยการรับรองของ เอสจีเอส (ประเทศไทย)

ปีพ.ศ. 2543 มาตรฐาน ISO 9002 สำหรับผลิตภัณฑ์น้ำสับปะรด และน้ำสับปะรดเข้มข้น
โดยการรับรองของ SGF International E.V./IRMA ประเทศเยอรมัน

ปีพ.ศ. 2545 มาตรฐาน HALAL รับรองโดยคณะกรรมการกลางอิสลามแห่งประเทศไทย

  มาตรฐาน KOSHER รับรองโดย Thai Kashurt Service Co.,Ltd.

ปีพ.ศ. 2545/2546 มาตรฐาน BRC ที่ผู้ค้าปลีกในเครือสหราชอาณาจักรได้จัดทำขึ้น
เพื่อประเมินผู้ผลิตอาหารที่ส่งไปประเทศอังกฤษ ได้รับการรับรองโดย เอสจีเอส (ประเทศไทย)
และโดย EFAIA (SAI GLOBAL)

ปีพ.ศ. 2546 มาตรฐาน ISO 9001 version 2000 รับรองโดยเอสจีเอส (ประเทศไทย)

ปีพ.ศ. 2547 มาตรฐาน International Food Standard (IFS)
ที่ผู้ค้าปลีกในประเทศเยอรมันและฝรั่งเศส
ได้จัดทำขึ้นเพื่อประเมินผู้ผลิตอาหารที่ส่งไปประเทศแถบยุโรป รับรองโดยเอสจีเอส
ประเทศเยอรมัน

ปีพ.ศ. 2549 มาตรฐาน ISO 22000 ในเรื่อง Food Safety Management
เป็นบริษัทผู้ผลิตอาหารรายแรกในประเทศไทยที่ได้รับมาตรฐานนี้ รับรองโดย
เอสจีเอส(ประเทศไทย)

ปีพ.ศ. 2550 ได้รับการตรวจประเมินแบบ Integrated Audit รวม 5 ระบบพร้อมกันคือ ISO
22000, ISO 9001, GMP, HACCP, และ IFS (Single Food Audit Pack)
เป็นบริษัทแรกของประเทศไทย รับรองโดย เอสจีเอส (ประเทศไทย)
ซึ่งต่อมาเอสจีเอสได้ใช้ทิปโก้เป็นต้นแบบของการตรวจประเมินแบบ Integrate Audit
สำหรับทั่วโลก ในปีเดียวกันบริษัท ได้รับการรับรองระบบ GMA-SAFE AUDIT
ของประเทศสหรัฐอเมริกาในเรื่อง Food Safety โดย Food Audit International (FAI)

ปีพ.ศ. 2550/2551 ได้รับการรับรองสินค้าว่านหางจระเข้บดออกานิกปลอดเชื้อ
ตั้งแต่การปลูกในไร่จนถึงการผลิตในโรงงาน โดยกรมวิชาการเกษตร

ปีพ.ศ. 2551/2552 ได้รับการรับรอง IFOAM Organic Standards
สินค้าว่านหางจระเข้บดออกานิกปลอดเชื้อตั้งแต่การปลูกในไร่จนถึงการผลิตในโรงงาน
โดยสำนักงานมาตรฐานเกษตรอินทรีย์ไทย

ปีพ.ศ. 2552 ได้รับการรับรอง Food Safety and Food Security Audit Program
ของประเทศสหรัฐอเมริกา โดย FAI (ประเทศไทย) ซึ่งผลการประเมินอยู่ในระดับ
“Excellent”

ปีพ.ศ. 2553 มาตรฐาน ISO 9001 version 2008 รับรองโดย เอสจีเอส (ประเทศไทย)

ปีพ.ศ. 2554 ได้รับรางวัลธรรมมาภิบาลสิ่งแวดล้อม ของโรงงานจังหวัดประจวบคีรีขันธ์
ใบรับรองมาตรฐาน มรท.8001-2553 ระดับสมบูรณ์ขั้นริเริ่ม และรางวัลสถานประกอบการดีเด่น
ด้านแรงงานสัมพันธ์ และสวัสดิการแรงงาน

ปีพ.ศ. 2555 โรงงานประจวบได้มีการเพิ่มขอบเขตของการรับรองสำหรับผลิตภัณฑ์ใหม่ เช่น
ผลิตภัณฑ์น้ำมะพร้าว(Coconut water) ได้รับการรับรองมาตราฐานGMP/HACCP/BRC/IFS และ
ผลิตภัณฑ์ผลไม้ในถ้วยพลาสติก(Fruit in Plastic
Cup)ได้รับการรับรองมาตราฐานGMP/HACCP/IFS
ผลิตภัณฑ์สับปะรดสามารถผ่านมาตรฐานโรงงานของ TESCO และ YUM
ผลิตภัณฑ์สับปะรดผลไม้รวมน้ำสับประรดเข้มข้น และผลิตภัณฑ์ว่านหางจระเข้
สามารถแสดงเครื่องหมาย STAR K ของ Kosher
ได้แล้วนอกเหนือจากการที่ได้รับการรับรองกระบวนการผลิต

การเปลี่ยนแปลงในปีที่ผ่านมา

ในปี 2555 บริษัท ทิปโก้ เอฟแอนด์บี จำกัด ซึ่งเป็นผู้ผลิตและจำหน่ายน้ำผักผลไม้พร้อมดื่ม 100%
และ 40% น้ำผักผลไม้พร้อมดื่ม 100% แบบพาสเจอร์ไรซ์ เครื่องดื่มธัญญาหาร เครื่องดื่ม
Functional น้ำแร่ธรรมชาติ และเครื่องดื่มชาเขียว
ในปีนี้ได้มีการพัฒนาสินค้าในกลุ่มผลิตภัณฑ์น้ำผลไม้ คือ น้ำแอปเปิ้ลผสมน้ำองุ่นรวม 100% ตราทิปโก้
และ ตราทิปโก้ ซุปเปอร์คิด นอกจากนั้นยังได้พัฒนาผลิตภัณฑ์เครื่องดื่มชาเขียวสำเร็จรูป ตรามิเรอิ
ชนิดบรรจุกล่องขนาด 250มล. จำนวน 2 รสชาติ ได้แก่ น้ำผึ้งผสมมะนาว และออริจินัล มิ้นโตะ
บริษัทยังคงความเป็นผู้นำตลาดในสินค้ากลุ่มเครื่องดื่มเพื่อสุขภาพและเป็นอันดับหนึ่งในกลุ่มน้ำผลไม้
100% โดยมีส่วนแบ่งการตลาดอยู่ที่ 42% ผลิตภัณฑ์น้ำแร่ตราออรา ในปี 2555
มีอัตราการเติบโตอยู่ที่ 34%โดยมีอัตราการเติบโตอย่างต่อเนื่อง
สำหรับในด้านการขายและการตลาดในต่างประเทศ
เราได้ขยับขยายฐานลูกค้าส่วนหนึ่งมาทางตะวันออก ซึ่งได้แก่ จีน เกาหลีใต้อินโดนีเซีย ฟิลิปปินส์
และกลุ่มประเทศอินโดจีน
ด้วยการสนับสนุนจากผู้จัดจำหน่ายเครื่องดื่มน้ำผลไม้ของทิปโก้ในหลายประเทศ
ซึ่งผลิตภัณฑ์ของเราได้รับการต้อนรับจากผู้บริโภคในประเทศต่างๆเหล่านี้เป็นอย่างดี
โดยเฉพาะในประเทศเกาหลีใต้ มีการนำสินค้าทิปโก้ไปปรากฎในรายการละครชุดทางโทรทัศน์
เรื่องThe King of Drama
ความนิยมในละครชุดเกาหลีที่แพร่หลายไปทั่วโลกทำให้ตราสินค้าทิปโก้ที่ปรากฏในรายการดังกล่าว
ไม่จำกัดอยู่เพียงสายตาของผู้บริโภคในประเทศเกาหลีใต้เท่านั้น
แต่จะสามารถไปสู่สายตาของผู้บริโภคทั่วโลก

ในปี 2555 บริษัท ทิปโก้ฟูดส์ จำกัด(มหาชน) มุ่งเน้นไปที่การพัฒนาและการผลิตสินค้าใหม่จำนวน 3
รายการด้วยกัน ได้แก่ สับปะรดในบรรจุภัณฑ์ถ้วยพลาสติก (Pineapple in Plastic cup)
สำหรับตลาดค้าปลีก ซึ่งบรรจุภัณฑ์นี้เหมาะกับกลุ่มผู้บริโภคที่เน้นความทันสมัย
ความสะดวกสบายแต่ยังคงคำนึงถึงเรื่องสุขภาพจากการบริโภคสำหรับธุรกิจอุตสาหกรรมอาหารและธุรกิจบริการด้านอาหารบริษัทได้ขยายการผลิตสับปะรดบรรจุในถุงอลูมิเนียม(Retort
Pouch)
ซึ่งเป็นบรรจุภัณฑ์อีกทางเลือกหนึ่งสำหรับลูกค้าในกลุ่มนี้ที่ต้องการบรรจุภัณฑ์อันเป็นมิตรกับสิ่งแวดล้อม
นอกจากนั้นได้ขยายผลิตภัณฑ์เข้าสู่ธุรกิจมะพร้าวอีกด้วย

ปีพ.ศ. 2555 บริษัททิปโก้ รีเทล จำกัดมีร้าน Tipco Squeeze Juice Bar ทั้งสิ้น 62 สาขา
โดยบริษัทเป็นเจ้าของ 50 สาขาและเป็น Franchise 12 สาขา สำหรับภาพรวมของธุรกิจ
Squeeze Juice Bar ในปี 2555 มีการเติบโตที่ช้าลงกว่าในปีที่ผ่านมา
โดยปัจจัยหลักที่มีผลกระทบต่อการดำเนินธุรกิจคือต้นทุนค่าใช้จ่ายด้านสถานที่และบุคคลากรที่สูงขึ้นการปรับราคาขายของสินค้าขึ้นตามต้นทุนที่เพิ่มขึ้นทำให้มีผลกระทบต่อยอดขาย
ทำให้ยอดขายมีการชะลอตัวบ้างในระยะสั้นๆทำให้บริษัทมีการชะลอการเปิดสาขาใหม่ส่วนหนึ่งไว้ซึ่งต้องมีการวิจัยและวิเคราะห์อย่างละเอียดมากยิ่งขึ้นในการเปิดสาขาใหม่

ในปี 2555
นับเป็นปีแรกที่บริษัทมียอดจำหน่ายสารสกัดจากพืชหลังจากที่ผ่านการวิจัยและพัฒนามาระยะหนึ่ง
โดยประสบความสำเร็จในการผลิตและจำหน่ายสารสกัดจากพืชระดับอุตสาหกรรมให้แก่คู่ค้าในประเทศญี่ปุ่น
ผลิตภัณฑ์สำคัญที่สร้างรายได้ให้แก่บริษัทประกอบด้วย
สารสกัดจากเส้นใยสับปะรดและสารสกัดกระชายดำ
นอกจากนี้บริษัทยังสามารถสร้างรายได้โดยการผลิตและจำหน่ายผลิตภัณฑ์อื่นๆ อาทิเช่น
สารสกัดมังคุด สารสกัดกระเจี๊ยบ สารสกัดจากมะขามป้อม เป็นต้น สารสกัดต่างๆ
ที่บริษัทผลิตขึ้นนั้นสามารถนำไปใช้ได้หลากหลาย ทั้งในผลิตภัณฑ์อาหาร เครื่องดื่ม อาหารเสริม
เครื่องสำอางและยารักษาโรค

เนื่องจากการขยายตัวของธุรกิจ
ในปีที่ผ่านมาบริษัทจึงได้เปิดรับบุคคลากรเพื่อมาร่วมพัฒนาผลิตภัณฑ์และธุรกิจสารสกัดอีกจำนวนหนึ่ง
เพื่อรองรับการผลิตในปีนี้

แนวโน้มภาวะอุตสาหกรรมและสภาพการแข่งขันในอนาคต

ในส่วนตลาดต่างประเทศ
ด้วยประสบการณ์และความเชี่ยวชาญในด้านสับปะรดและจากพันธสัญญาที่จะพัฒนาและนำเสนอสินค้าใหม่ๆ
ที่มีคุณภาพเพื่อตอบสนองความต้องการของลูกค้าได้อย่างหลากหลาย
และจากความนิยมในอาหารไทยที่แพร่หลายไปทั่วโลกและความได้เปรียบในเรื่องที่ตั้งของโรงงานเราที่ตั้งอยู่ในแหล่งมะพร้าวที่ใหญ่ที่สุดในประเทศไทย
จึงจุดประกายให้บริษัทขยายผลิตภัณฑ์เข้าสู่ธุรกิจมะพร้าวซึ่งในส่วนของการผลิตก็ได้มีการติดตั้งเครื่องจักรการผลิต
คาดว่าจะพร้อมในการผลิตสินค้าเพื่อจำหน่ายได้ในช่วงต้นปี 2556

แนวโน้มตลาดเครื่องดื่มพร้อมดื่ม จะมีการขยายผลิตภัณฑ์เจาะกลุ่มผู้บริโภคในกลุ่มย่อยมากขึ้น
และจะมีการใช้งบโฆษณา งบสนับสนุนการขายมากขึ้น ซึ่งบริษัทได้เล็งเห็นแนวโน้มนี้
จึงได้กำหนดเป็นนโยบายว่าจะออกสินค้าใหม่ที่เกี่ยวกับ อาหาร ผลไม้
และเครื่องดื่มที่บริษัทมีความชำนาญและเชี่ยวชาญอย่างน้อยปีละ 1 กลุ่มสินค้า การที่บริษัทฯ
แตกสายผลิตภัณฑ์มากขึ้น นอกจากจะเป็นการช่วยผลักดันการเติบโตของยอดขายของบริษัทแล้ว
ยังเป็นการรักษาส่วนแบ่งการตลาดอีกด้วย

ตลาดน้ำแร่ในประเทศไทยถือว่ายังไม่ใหญ่มากนักเนื่องจากผู้บริโภคยังไม่เข้าใจถึงคุณประโยชน์และความแตกต่างระหว่างน้ำแร่และน้ำทั่วไป
เนื่องจากข้อมูลที่มีอยู่ทั่วไปในตลาดค่อนข้างน้อยและไม่ชัดเจน
การให้ความรู้เกี่ยวกับน้ำแร่เป็นสิ่งที่สำคัญยิ่งสำหรับการเติบโตของตลาดน้ำแร่ในเมืองไทย
สำหรับน้ำแร่ตราออราเป็นน้ำแร่ที่มาจากน้ำพุเย็นตามธรรมชาติแห่งเดียวของไทยจากเทือกเขาสูงที่ระดับ
2700 ฟุตเหนือระดับน้ำทะเล ในอำเภอแม่ริม จังหวัดเชียงใหม่
ซึ่งเป็นพื้นที่ที่มีประชากรอยู่ไม่มากนักและปราศจากโรงงานอุตสาหกรรมขนาดใหญ่
จึงทำให้ปราศจากมลพิษ ด้วยประโยชน์ยที่ชัดเจนและโดดเด่นของผลิตภัณฑ์น้ำแร่ตราออรา
บริษัทมุ่งเน้นที่จะให้ความรู้แก่ผู้บริโภคมากขึ้นถึงความแตกต่างของน้ำแร่จากน้ำพุเย็นและความสะอาดบริสุทธิ์ซึ่งเป็นเสมือนนวัตกรรมอันล้ำค่าจากธรรมชาติที่ได้กลั่นกรองแร่ธาตุต่างๆ
ได้อย่างลงตัว

บริษัท ยังคงมุ่งมั่นที่จะเป็นผู้นำตลาดสินค้าเพื่อสุขภาพทั้งในประเทศและต่างประเทศ
โดยมุ่งเน้นผลิตภัณฑ์ที่มีคุณภาพ คงความสดอร่อย และยังเป็นผู้นำเกี่ยวกับสุขภาพให้กับผู้บริโภค
ผ่านการสื่อสารช่องทางออนไลน์ เพื่อให้ความรู้และความเข้าใจในการดูแลสุขภาพ
โดยขอเป็นส่วนหนึ่งในชีวิตประจำวันของทุกคนด้วยผลิตภัณฑ์ทิปโก้
เพราะทิปโก้อยากให้คนไทยทุกคนมีสุขภาพดีกันถ้วนหน้า

สำหรับ Squeeze Juice Bar จะเน้นในเรื่องการขยายสาขาทั้งของบริษัทเองและของ
Franchise

โดยพิจารณาที่ตั้งสาขาจากความหนาแน่นของผู้บริโภค และรายได้ต่อครัวเรือน เป็นสำคัญ
ภาพรวมของธุรกิจร้านค้าปลีกและฟูดส์เซอร์วิสนั้น ยังคงเติบโตอย่างมั่นคง
โดยมีการขยายสาขาเพิ่มในระดับ 10 – 15 สาขาทุกปี ซึ่งเมื่อสิ้นปี 2555 Squeeze Juice Bar
มีสาขารวมทั้งหมด 62 สาขา และยังคงยืนหยัดรักษาการเป็น Premium Juice Bar
อันดับหนึ่งในประเทศไทย มากว่า 8 ปี โดยเฉพาะในปี 2555
ที่ทิปโก้เริ่มมีการขยายสาขาออกสู่ต่างจังหวัดมากขึ้น
เพื่อตอบสนองกระแสการตอบรับและเรียกร้องของผู้บริโภคในต่างจังหวัด ทั้งนี้บริษัทมีสาขาแล้วใน 6
จังหวัดได้แก่นครราชสีมา ขอนแก่น พิษณุโลก พัทยา-ชลบุรี หัวหิน-ประจวบคีรีขันธ์ หาดใหญ่-สงขลา
และจะดำเนินการขยายฐานออกสู่ต่างจังหวัดมากขึ้นเรื่อย ๆ โดยคำนึงถึงพื้นที่
แหล่งที่มีศักยภาพสูงในแต่ละจังหวัดเป็นหลักในการตัดสินใจ

อย่างไรก็ตาม
ทางบริษัทได้เตรียมความพร้อมทั้งในการวางแผนและมีการปรับรูปแบบทางธุรกิจใหม่บางส่วนเพื่อให้บริษัทสามารถแข่งขันได้และยืนหยัดท่ามกลางสภาวะแวดล้อมภายนอกที่เปลี่ยนไปอย่างมาก
ซึ่งคงจะทยอยได้เห็นกันตั้งแต่ปี 2556 เป็นต้นไป ในปี 2556 ด้วยรูปแบบทางธุรกิจใหม่นี้ Squeeze
Juice Bar จะกลับมาขยายธุรกิจ และเติบโตตามแผนยุทธศาสตร์ระยะยาวที่วางไว้
เพื่อตอบสนองความต้องการของผู้บริโภค
ดังนั้นบริษัทจึงมั่นใจว่าจะสามารถเติบโตอย่างมั่นคงและยั่งยืน
ด้วยพันธสัญญาที่บริษัทให้ไว้ต่อผู้มีส่วนได้เสียทางธุรกิจอย่างต่อเนื่องตลอดไป

ด้วยกระแสการรักสุขภาพและ ความต้องการของลูกค้าที่เรียกร้องมามากขึ้น ทิปโก้มั่นใจว่า
Squeeze Juice Bar จะสามารถเปิดให้บริการประชาชนทั้งในกรุงเทพ ฯ และต่างจังหวัด ครบ
100 สาขา ในระยะเวลาอันใกล้นี้

สำหรับธุรกิจการเกษตรและสารสกัดจากพืช การทำการเกษตรปลูกพืชไร่ได้เริ่มมีรายได้ตั้งแต่ปี
2552 ในปีที่ผ่านมาหลายปัจจัยหลักที่มีผลต่อการดำเนินธุรกิจเพาะปลูกและธุรกิจสารสกัดสมุนไพร
ส่งสัญญาณในเชิงบวกเป็นอย่างมาก กล่าวคือ ในส่วนของการเกษตรนั้น
การกระจายของน้ำฝนค่อนข้างสม่ำเสมอดี
ประกอบกับการปรับปรุงกระบวนการเพาะปลูกให้เหมาะสมกับสภาพพื้นที่และดินฟ้าอากาศ
ทำให้สามารถผลิตวัตถุดิบสำหรับป้อนเข้าโรงงานที่ได้ผลผลิตต่อไร่สูงขึ้นมาก
และยังคงรักษาคุณภาพวัตถุดิบที่ดีไว้ได้อย่างสม่ำเสมอ สับปะรดบริโภคสดพันธุ์หอมสุวรรณ
(Aromatic gold) ซึ่งมีเอกลักษณ์เฉพาะตัวได้เข้าสู่ตลาดมากขึ้น
ทำให้เป็นที่รู้จักและได้รับการตอบรับเป็นอย่างดีและสร้างยอดขายเพิ่มขึ้นอย่างชัดเจน

ธุรกิจสารสกัดจากพืชสามารถเริ่มต้นได้อย่างมั่นคงด้วยการสร้างพันธมิตรกับกับลูกค้าหลักซึ่งเป็นผู้ผลิตสารสกัดรายใหญ่ของประเทศญี่ปุ่น
โดยหลังจากการวิจัยและพัฒนาสารสกัดร่วมกันเป็นเวลากว่า 2 ปี
จึงได้รับการถ่ายทอดกรรมวิธีการผลิตเชิงการค้าและการควบคุมคุณภาพ
พร้อมทั้งปรับปรุงโรงงานจนสามารถเริ่มส่งออกผลิตภัณฑ์ชนิดแรกที่เป็นสารสกัดจากผลไม้ไปยังประเทศญี่ปุ่นได้ตั้งแต่ปลายปี
2554

เพื่อประกันความมั่นคงของธุรกิจสารสกัดจากพืช ตั้งแต่กลางปี 2554
ได้เริ่มมีการวิจัยและพัฒนาการสกัดสารสกัดจากสมุนไพรร่วมกับลูกค้าหลักรายใหม่ที่เป็นบริษัทชั้นนำจากประเทศญี่ปุ่น
นับเป็นอีกโอกาสทางธุรกิจอีกอันหนึ่งที่มีศักยภาพสูงเช่นเดียวกันในอนาคตอันใกล้

นอกจากนี้ บริษัทเอง
ได้มีการวิจัยและพัฒนาสารสกัดจากพืชที่จัดเป็นโครงการนวัตกรรมระดับชาติอีกหลายโครงการ
อาทิเช่น
การผลิตสารสกัดจากเปล้าน้อยซึ่งเป็นสมุนไพรที่ดีที่สุดของประเทศในการรักษาโรคกระเพาะลำใส้อักเสบ
โดยภายหลังจากใช้เวลาวิจัยในด้านประสิทธิผลและความปลอดภัยมากว่า 2 ปี
จะได้เริ่มทำการผลิตและจำหน่ายตั้งแต่กลางปี 2555 และในช่วงเวลาใกล้กันนั้น
จะมีการเริ่มจำหน่ายผลิตภัณฑ์ใหม่ที่เป็นสารสกัดจากพืชซึ่งใช้เทคโนโลยีการทำให้เป็นอนุภาคขนาดเล็ก
เพื่อช่วยแก้ปัญหาหลักจากการนำสารสกัดจากพืชมาใช้ในอาหารและเครื่องดื่ม ได้แก่
กลิ่นรสอันไม่พึงประสงค์ การตกตะกอน การละลายในน้ำ และความคงตัว
อันจะเป็นการนำนวัตกรรมขั้นสูงมายกระดับการผลิตสารสกัดจากพืชในเชิงการค้าได้เป็นรายแรกๆ
ของประเทศ
โดยบริษัทมีโครงการที่จะเพิ่มยอดจำหน่ายของผลิตภัณฑ์ควบคู่ไปกับการวิจัยและพัฒนาผลิตภัณฑ์ใหม่ๆ
ที่อาศัยความร่วมมือทั้งหน่วยงานภายในและภายนอก
เพื่อพัฒนาผลิตภัณฑ์ที่มีความเป็นนวัตกรรมเพื่อใช้ในผลิตภัณฑ์อาหารเพื่อสุขภาพ ยา
และเครื่องสำอางต่อไป

  -----------------------------------------------------------------------

  -----------------------------------------------------------------------

2.2 ภาพรวมการประกอบธุรกิจของบริษัท บริษัทย่อยบริษัทร่วมและบริษัทที่เกี่ยวข้องกัน

แผนภูมิแสดงความสัมพันธ์

50% 24.33 %

100%

49% 75.49%

100 %

ข้อมูลของบริษัทย่อยบริษัทร่วมและบริษัทที่เกี่ยวข้อง

1.  บริษัท ทิปโก้แอสฟัลท์ จำกัด (มหาชน) (TASCO)

ประเภทกิจการ : โรงงานผลิตและจำหน่าย ยางแอสฟัลท์ ยางมะตอยน้ำ
ผลิตภัณฑ์ที่ทำจากยางมะตอย

  หรือมีส่วนผสมของยางมะตอยอื่นๆ และผลิตภัณฑ์ปิโตรเลียมทุกชนิด

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์
0-2273-6000

ทุนจดทะเบียน : 1,700.44 ล้านบาท มูลค่าหุ้นละ 10 บาท ณ วันที่ 11 พฤษภาคม 2555

ทุนที่เรียกชำระแล้ว : 1,525.48 ล้านบาท

หลักทรัพย์ : เป็นหลักทรัพย์รับอนุญาตในตลาดหลักทรัพย์แห่งประเทศไทย

เมื่อวันที่ 1 มีนาคม 2534

คณะกรรมการ : นางอนุรัตน์ เทียมทัน ประธานกรรมการ

นายสมจิตต์ เศรษฐิน กรรมการผู้จัดการใหญ่

นายชัยวัฒน์ ศรีวรรณวัฒน์ กรรมการผู้จัดการ

นายสิทธิลาภ ทรัพย์สาคร กรรมการ

นายจ๊าคส์ หลุยส์ อีฟ มารี มาร์แชล กรรมการ

นายแอร์ฟเว่ เลอ บุค กรรมการ

นายจ๊าคส์ มาร์เซล ปาสตอร์ กรรมการ

นายจ๊าคส์ ลีออสท์ กรรมการ

นายอูกส์ เอ็มมานูเอล มารี เดอชองส์ เดอแซงต์-เลเช่ร์ กรรมการ

นายปานเฉลิม สุธาธรรม กรรมการอิสระ

นางแอนน์ แมรี มาร์เชท์ กรรมการอิสระ

นายโก บัน เฮ็ง กรรมการอิสระ

นายนิพนธ์ สุทธิมัย กรรมการอิสระ

นายนพพร เทพสิทธา กรรมการอิสระ

นายชายน้อย เผื่อนโกสุม กรรมการอิสระ

2. บริษัท สยามคอนเทนเนอร์ทรานสปอร์ตแอนด์เทอร์มินอล จำกัด

ประเภทกิจการ : สถานีตรวจและรับจ้างบรรจุสินค้าเข้าตู้คอนเทนเนอร์ โดยทำการขนส่งสินค้า

  ในระบบตู้คอนเทนเนอร์ ทั้งทางบก ทางน้ำ ทางอากาศ เพื่อการนำเข้าและส่งออก

ที่ตั้งสำนักงานใหญ่ : 118/1 ถนนพระราม 6 แขวงสามเสนใน เขตพญาไท กรุงเทพฯ

ทุนจดทะเบียน : 145 ล้านบาท มูลค่าหุ้นละ 10 บาท

ทุนที่เรียกชำระแล้ว : 145 ล้านบาท ณ วันที่ 2 กรกฎาคม 2535

คณะกรรมการ : นายประวิทย์ กันตะสิริพิทักษ์ กรรมการ

  นายสิทธิลาภ ทรัพย์สาคร กรรมการ

  นางอนุรัตน์ เทียมทัน กรรมการ

  นางสาวลักษณา ทรัพย์สาคร กรรมการ

  นางสาวรวมสิน ทรัพย์สาคร กรรมการ

  นางสาวปิยะรัตน์ ทรัพย์สาคร กรรมการ

3. บริษัท เอกชัยคอนเทนเนอร์เทอร์มินอล จำกัด

ประเภทกิจการ : สถานีตรวจและรับจ้างบรรจุสินค้าเข้าตู้คอนเทนเนอร์ โดยทำการขนส่งสินค้า

  ในระบบตู้คอนเทนเนอร์ทั้งทางบก ทางน้ำ ทางอากาศ เพื่อการนำเข้าและส่งออก

ที่ตั้งสำนักงานใหญ่ : 118/1 ถนนพระราม 6 แขวงสามเสนใน เขตพญาไท กรุงเทพฯ

ทุนจดทะเบียน : 105 ล้านบาท มูลค่าหุ้นละ 10 บาท

ทุนที่เรียกชำระแล้ว : 105 ล้านบาท ณ วันที่ 2 กรกฎาคม 2535

คณะกรรมการ : นายประวิทย์ กันตะสิริพิทักษ์ กรรมการ

  นายสิทธิลาภ ทรัพย์สาคร กรรมการ

  นางอนุรัตน์ เทียมทัน กรรมการ

  นางสาวลักษณา ทรัพย์สาคร กรรมการ

  นางสาวรวมสิน ทรัพย์สาคร กรรมการ

  นางสาวปิยะรัตน์ ทรัพย์สาคร กรรมการ

4. บริษัท ถนอมวงศ์บริการ จำกัด

ประเภทกิจการ : เป็นผู้รับเหมาก่อสร้างอาคาร ถนน ซ่อมบำรุง และบริการขนส่ง

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์
0-2273-6000

ทุนจดทะเบียน : 2,500 ล้านบาท มูลค่าหุ้นละ 1,000 บาท

ทุนที่เรียกชำระแล้ว : 2,500 ล้านบาท ณ วันที่ 9 มีนาคม 2555

คณะกรรมการ : นางอนุรัตน์ เทียมทัน ประธานกรรมการ

นางสาวลักษณา ทรัพย์สาคร กรรมการ

นายสิทธิลาภ ทรัพย์สาคร กรรมการ

  นายสุรเชษฐ์ ทรัพย์สาคร กรรมการ

นางสาวรวมสิน ทรัพย์สาคร กรรมการ

  นางสาวปิยะรัตน์ ทรัพย์สาคร กรรมการ

 5. บริษัท ทิปโก้ เอฟแอนด์บี จำกัด 

ประเภทกิจการ : ผลิตเครื่องดื่มบรรจุพร้อมดื่ม

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์
0-2273-6200

ทุนจดทะเบียน : 600 ล้านบาท มูลค่าหุ้นละ 10 บาท

ทุนที่เรียกชำระแล้ว : 600 ล้านบาท ณ วันที่ 29 มิถุนายน 2549

คณะกรรมการ : นางอนุรัตน์ เทียมทัน ประธานกรรมการ

นายณภัทร ทรัพย์สาคร กรรมการ

  นายเอกพล พงศ์สถาพร กรรมการ

นายกฤษฏิ์ เศรษฐิน กรรมการ

นางสาวลักขณา ลีละยุทธโยธิน กรรมการ

นายโทรุ มิยานากะ กรรมการ

นายฮอง ซิก ปาร์ค กรรมการ

นายโนบุฮิโร่ โทริอิ กรรมการ

6. บริษัท ทิปโก้มาร์เก็ตติ้ง จำกัด

ประเภทของกิจการ : ตัวแทนจำหน่ายสินค้า

ที่ตั้งสำนักงานใหญ่ : 800 LIBER BLDC. BEFFALO NEW YORK 14202 USA

ทุนจดทะเบียน : 24,740 บาท

ทุนเรียกชำระแล้ว : 24,740 บาท

คณะกรรมการ : นางอนุรัตน์ เทียมทัน กรรมการ

7. บริษัท ทิปโก้ รีเทล จำกัด

ประเภทของกิจการ : ร้านค้าปลีก เครื่องดื่มและอาหาร

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์
0-2273-6200

ทุนจดทะเบียน : 50 ล้านบาท

ทุนเรียกชำระแล้ว : 50 ล้านบาท

คณะกรรมการ : นายเอกพล พงศ์สถาพร กรรมการ

นายณภัทร ทรัพย์สาคร กรรมการ

นายฮอง ซิก ปาร์ค กรรมการ

  นายโทรุ มิยานากะ กรรมการ

8. บริษัท ทิปโก้ ไบโอเท็ค จำกัด

  ประเภทของกิจการ : ทำฟาร์ม ปลูกพืช และสมุนไพร ซึ่งใช้เป็นส่วนผสมในการเภสัชกรรม
  รวมทั้งจัดตั้งโรงงานเพื่อการผลิต หรือแปรสภาพส่วนผสมของเภสัชภัณฑ์
  และผลิตภัณฑ์ทางการแพทย์

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์
0-2273-6200

ทุนจดทะเบียน : 50 ล้านบาท

ทุนเรียกชำระแล้ว : 50 ล้านบาท ณ วันที่ 16 กุมภาพันธ์ 2552

คณะกรรมการ : นางอนุรัตน์ เทียมทัน กรรมการ

  นายเอกพล พงศ์สถาพร กรรมการ

  นายสมจิตต์ เศรษฐิน กรรมการ

นโยบายการแบ่งการดำเนินงานของบริษัทฯในกลุ่ม

ทีมผู้บริหารของบริษัท จะรับผิดชอบดูแลการดำเนินงานในบริษัท ทิปโก้ฟูดส์ จำกัด (มหาชน) บริษัท
ทิปโก้ เอฟแอนด์บี จำกัด บริษัท ทิปโก้มาร์เก็ตติ้ง จำกัด บริษัท ทิปโก้ รีเทล จำกัด และ บริษัท
ทิปโก้ ไบโอเท็ค จำกัด (เรียกรวมเป็น กลุ่มธุรกิจอาหารทิปโก้)
โดยที่บริษัทร่วมและบริษัทที่เกี่ยวข้องอื่น มีทีมบริหารแยกต่างหากจากกัน อนึ่งบริษัท ทิปโก้มาร์เก็ตติ้ง
จำกัด เป็นตัวแทนจำหน่ายสินค้าในประเทศ สหรัฐอเมริกา
โดยมีวัตถุประสงค์ในการจัดตั้งเพื่อบริหารจัดการและดำเนินการด้านเอกสารในเรื่องภาษีทุ่มตลาดในการขายสับปะรดกระป๋องเข้าตลาดอเมริกา
บริษัทดังกล่าวไม่มีพนักงาน แต่ใช้การบริการจากบริษัท ทิปโก้ฟูดส์ จำกัด (มหาชน) อย่างไรก็ตาม
เนื่องจากในเดือนสิงหาคม ปี 2547
กระทรวงพาณิชย์ของสหรัฐอเมริกาได้ประกาศยกเลิกเรื่องภาษีทุ่มตลาดกับ บริษัท ทิปโก้ฟูดส์ จำกัด
(มหาชน)
เนื่องจากไม่มีรายการใดที่ขายทุ่มตลาดในสหรัฐอเมริกาและหากบริษัทสามารถเรียกคืนเงินมัดจำภาษีทุ่มตลาดที่คงค้างได้ทั้งหมด
บริษัท ทิปโก้มาร์เก็ตติ้ง จำกัด จะไม่มีการดำเนินงานต่อไป

2.3 โครงสร้างรายได้ที่เกิดจากการขายผลิตภัณฑ์ หรือบริการให้บุคคลภายนอก ในระยะ 3
ปีที่ผ่านมา (หน่วย : ล้านบาท)

+------------+--------------+-----+-----+----+-----+----+-----+----+
| ผล         | ดำเนินการโดย  | %   | ปี   |    | ปี   |    | ปี   |    |
| ิตภัณฑ์/บริการ |              | ก   | 2   |    | 2   |    | 2   |    |
|            |              | ารถ | 553 |    | 554 |    | 555 |    |
|            |              | ือหุ้น |     |    |     |    |     |    |
+------------+--------------+-----+-----+----+-----+----+-----+----+
|            |              | ข   | รา  | %  | รา  | %  | รา  | %  |
|            |              | องบ | ยได้ |    | ยได้ |    | ยได้ |    |
|            |              | ริษัท |     |    |     |    |     |    |
+------------+--------------+-----+-----+----+-----+----+-----+----+
| สับปะร      | บมจ.ทิปโก้ฟูดส์  |     | 1,  | 3  | 1,  | 3  | 1,  | 3  |
| ดกระป๋องและ |              |     | 748 | 7. | 684 | 4. | 734 | 1. |
|            | บจ.          |     | .02 | 08 | .74 | 92 | .53 | 87 |
| น้ำส        | ทิปโก้มาร์เก็ตติ้ง |     |     |    |     |    |     |    |
| ับปะรดเข้มข้น |              |     |     |    |     |    |     |    |
+------------+--------------+-----+-----+----+-----+----+-----+----+
| ผ          | บมจ.ทิปโก้ฟูดส์  | 75  | 657 | 1  | 661 | 1  | 508 | 9. |
| ลไม้รวม,อื่นๆ |              | .49 | .17 | 3. | .62 | 3. | .30 | 34 |
|            | บจ.ทิปโก้ รีเทล |     |     | 94 |     | 71 |     |    |
|            |              | 100 |     |    |     |    |     |    |
|            | บจ.ทิปโก้      | .00 |     |    |     |    |     |    |
|            | ไบโอเท็ค      |     |     |    |     |    |     |    |
+------------+--------------+-----+-----+----+-----+----+-----+----+
| เคร        | บจ.ทิปโก้      | 50  | 2,  | 4  | 2,  | 5  | 3,  | 5  |
| ื่องดื่มพร้อมดื่ม | เอฟแอนด์บี     | .00 | 308 | 8. | 478 | 1. | 199 | 8. |
|            |              |     | .59 | 98 | .73 | 37 | .29 | 79 |
+------------+--------------+-----+-----+----+-----+----+-----+----+
| รวม        |              |     | 4,  | 10 | 4,  | 10 | 5,  | 10 |
|            |              |     | 713 | 0. | 825 | 0. | 442 | 0. |
|            |              |     | .78 | 00 | .09 | 00 | .12 | 00 |
+------------+--------------+-----+-----+----+-----+----+-----+----+

2.4 เป้าหมายการดำเนินธุรกิจ

ในด้านธุรกิจสับปะรดกระป๋อง บริษัท ทิปโก้ฟูดส์ จำกัด (มหาชน) เป็นบริษัทแรกของโลกที่ได้รับ
ISO 9002 ในปี 2537 อย่างไรก็ตาม บริษัทได้ปรับปรุงให้เป็น ISO 9001 Version 2000 ในปี
2546 และ ISO

9001 version 2008 ในปี 2553แล้ว และยังได้รับ ISO 22000 ในเดือนธันวาคม ปี 2549

ในปี 2550 ได้มีการจับมือเป็นพันธมิตรกัลบริษัท ซันโทรี่ บริษัทจึงมีเป้าหมายร่วมกันกับบริษัท
ซันโทรี่ในการขยายตลาดทั้งผลิตภัณฑ์ที่บริษัทฯมีความเชี่ยวชาญและผลิตภัณฑ์เด่นจากบริษัท
ซันโทรี่ไปยังตลาดในประเทศและตลาดอาเซียน โดยใช้โรงงานเครื่องดื่มที่ทันสมัยที่อำเภอ
วังน้อยเป็นแหล่งผลิต

ในปี 2551/2552 ได้รับการรับรอง IFOAM Organic Standards
สินค้าว่านหางจระเข้บดออกานิก

ปลอดเชื้อตั้งแต่การปลูกในไร่จนถึงการผลิตในโรงงาน โดยสำนักงานมาตรฐานเกษตรอินทรีย์ไทย

ในปี 2552 ได้รับการรับรอง Food Safety and Food Security Audit Program
ของประเทศ

สหรัฐอเมริกโดย FAI (ประเทศไทย) ซึ่งผลการประเมินอยู่ในระดับ "Excellent"

ในปี 2553 มาตรฐาน ISO 9001 version 2008 รับรองโดย เอสจีเอส (ประเทศไทย)
และยังได้มีการทบทวนวิสัยทัศน์ที่เคยวางสำหรับ 5 ปีข้างหน้าใหม่ในปี 2553
ทั้งนี้เนื่องจากผลกระทบจากวิกฤติการณ์ด้านการเงินของสหรัฐอเมริกาซึ่งจะผลกระทบต่อเศรษฐกิจทั่วโลก
โดยที่วิสัยทัศน์สำหรับ 5 ปีข้างหน้าที่ทบทวนใหม่นั้น
จะเน้นการเติบโตในธุรกิจที่บริษัทฯมีความชำนาญและเชี่ยวชาญ โดยจะมีการเติบโตแบบก้าวกระโดด
มุ่งเน้นการเติบโตจากทรัพย์สินในปัจจุบันทั้งโรงงานผลิตสับปะรดและผลไม้ ที่จังหวัดประจวบคีรีขันธ์
โรงงานเครื่องดื่มเพื่อสุขภาพ ที่จังหวัดพระนครศรีอยุธยา และโรงงานน้ำแร่เย็นธรรมชาติ 100%
ที่จังหวัดเชียงใหม่ และทรัพย์สินของบริษัท ทิปโก้ ไบโอเท็ค จำกัด ได้แก่ ที่ดิน 6,899 ไร่ 1
งานและ 20.4 ตารางวา โรงงานสกัดสมุนไพรและ Tissue Culture Lab ที่อำเภอเมือง
จังหวัดประจวบคีรีขันธ์

ด้านการตลาด

สำหรับตลาดต่างประเทศ มุ่งเน้นในการสร้างความพอใจของลูกค้า รักษาความสัมพันธ์กับลูกค้า

สำหรับตลาดในประเทศ มุ่งเน้นในการเพิ่มส่วนแบ่งการตลาดและสร้างความรู้จักตราผลิตภัณฑ์

ซึ่งจะทำควบคู่ไปกับการพัฒนาผลิตภัณฑ์ใหม่ การบริหารเรื่องการจัดการภายในบริษัท
และการสร้างทีมงานที่มีประสิทธิภาพ